Source: http://jurnalmm.ro/hcm-baia-mare-joaca-maine-la-ploiesti-in-optimi/
Timestamp: 2020-04-05 09:50:46+00:00

Document:
HCM Baia Mare joacă mâine la Ploiești, în optimi | JURNAL MM - Doar STIRI - Maramures
Acasă Sport HCM Baia Mare joacă mâine la Ploiești, în optimi
HCM Baia Mare joacă mâine la Ploiești, în optimi
Meciurile din optimile Cupei României sunt programate mâine, 27 aprilie. HCM Baia Mare va evolua în deplasare la CSM Ploiești, începând cu ora 18.00. În Liga Națională, ambele întâlniri dintre cele două adversare s-au terminat cu victorii pentru vicecampioana națională a României.
În această dimineață HCM Baia Mare a plecat spre Ploiești, acolo unde – mâine, de la ora 18.00, în Sala Sporturilor ”Olimpia” – vicecampioanele României vor întâlni CSM-ul din localitate în faza optimilor Cupei României. Pentru această seară HCM are programat un antrenament.
Antrenorul Aurelian Roșca are la dispoziție pentru această confruntare un lot de 11 jucătoare: Munteanu și Dumanska – Do Nascimento, Geiger, Vizitiu, Pineau, Marin, Tătar, Abbingh, Szucs, Ardean Elisei.
În ambele întâlniri din ediția 2015/2016 a Ligii Naționale victoria a fost a băimărencelor, care s-au impus cu 29-23 la Ploiești (etapa 11) și cu 36-31 acasă (etapa 24). Pineau cu 8 goluri pentru HCM și Farcău cu 6 pentru CSM au fost principalele marcatoare ale echipelor lor în tur, pentru ca în retur, cu câte 9 goluri fiecare, Abbingh și Do Nascimento să fie golgheterele băimărencelor, iar Dmitrovic și Tivadar ale ploieștencelor.
Revenind la jocul de mâine, acesta va fi condus de buzoienii Georgian Băducu și Răzvan Voicu.
Programul optimilor (miercuri, 27 aprilie): CSM Unirea Slobozia – CS Măgura Cisnădie (ora 17.00), CSM Bistrița – CS Rapid USL Metrou București (ora 17.00), CSM Ploiești – HCM Baia Mare (ora 18.00, DigiSport), CSU Danubius Galați – HCM Roman (ora 18.00), SCM Craiova – U Alexandrion Cluj (ora 18.00), HC Dunărea Brăila – HCM Rm Vâlcea (ora 18.00), HC Alba Sebeș – HC Zalău (ora 18.00), ASC Corona 2010 Brașov – CSM București (21.00, DigiSport).
Învingătoarele se vor califica în sferturi. În data de 4 mai, la ora 11.00, va avea loc tragerea la sorţi pentru sferturile de finală ale Cupei României, la sediul Federației Române de Handbal.

References: CSM 
 CSM 
 CSM 
 CSM 
 CSM 
 CSM